**«Lesson Study -**

**заманауи мектептегі мұғалім тәжірибесін жетілдіру»**

*Егер балалар бірдемені түсінбейтін болса,*

*онда оқытушы оларды кінәлауға тиісті емес,*

*оларға түсіндіре алмай отырған өзін кінәлауға тиіс.*

*Ыбырай Алтынсарин*

Мектептегі өзекті мәселелердің бірі оқу-тәрбие процесінің тиімділігін арттыру болып қала береді. Оны шешу оқытуды ұйымдастырудың әдістері мен формаларын жетілдіруді, оқушылар арасында олардың нақты мүмкіндіктерін ескеретін білімді дамытудың жаңа, тиімді жолдарын іздеуді қамтиды. Педагогикалық тәжірибені түсіну мен бағалаудың тиімді әдістерінің бірі оны зерттеу арқылы жетілдіру болып табылады. Менің тәжірибемде оқуда мәселе туындаған жағдайда, яғни білім сапасының төмендеуі кезінде зерттеу үздіксіз жүргізіледі.

Биылғы оқу жылында 2 сыныпта бірқатар мәселелерге тап болдым: білім сапасының төмендігі, үй тапсырмасының нашар дайындалуы, оқылым тапсырмаларындағы тест материалымен жұмыс істеу дағдыларының жеткіліксіз дамығандығы. 1-тоқсанның қорытындысы бойынша білім сапасы 62% болды, бірақ сыныпта мүмкіндігі бар оқушылар көп. Бұл мәселелер сабақты зерттеу және тәжірибені жетілдіруге себеп болды. Шығармашылық тобымыз «Lesson Stady арқылы сабақтағы белсенділікті арттыруға топтық жұмыс қалай әсер етеді» тақырыбында жұмыс істеді.

«Салт дәстүр және ауыз әдебиеті» бөлімінде «Дастарқан ажары-бауырсақ» тақырыбында ашық сабақ өтті. Сабақтың мақсаты мәтінді түсініп, мәнерлеп оқып, тапсырмалар арқылы оқылым дағдысын дамытуы болды. Топтық жұмыс барлық оқушылардың сабаққа белсенуіне ықпал етті. Сабақта презентация – слайдтар, бейнероликтер, үлестірме материалдар арқылы жұмыс түрін таңдадым.

Сабақ «Жылы тілек» қуаныш шеңберімен басталып, бір-біріне жылы лебіздерін білдірді. Бұл әдіс сабақта жағымды психологиялық көңіл-күй қалыптастыруға, сонымен қатар сөйлеу дағдыларын жаттықтыруға ықпал етті. Сабақ барысында оқушылардың қызығушылығы мен белсенділігін сабақ бойына сақтауға көмектесетін әдістер таңдалды. Сабақ барысында өзін-өзі бағалау, критерийлер бойынша түстер арқылы бағалау, «Электр тогы» топтардың өзін-өзі бағалауы, мадақтау, «Үш шапалақ» бағалау әдістері қолданылды.

Білімді пысықтау кезеңінде мәтінмен жұмыс істеу дағдысы қажет болатын «Дұрыс-Бұрыс» әдісі қолданылды. Қойылған мәселені шешу кезеңінде «Адасқан аріптер», «Іздер», «Театр» (ертегі қойылым), «Жұмыртқа тазалау» әдістері қолданылды. Сабақ барысында сөйлеу әрекетінің түрлерін (оқылым, тыңдалым, жазылым, айтылым) меңгерту және дамыту үшін мақсатты, жүйелі және нәтижелі жұмыстар ұйымдастырылды.

Бұл технологияның өз тәжірибемдегі нәтижелері:

• Жеке тұлғаға бағытталған саралап оқытуды жүзеге асыра отырып, сабақтың барысын емес, балалардың сабақтағы іс-әрекетін жоспарлау керектігін тағы да аңғардым;

• Сабақта әр оқушыны көрдім, сол арқылы оның ынтасын, белсенділігін, нәтижесінде оқудағы табысын арттырдым;

• Әрине, жұмыс нәтижелі болды, басқа мұғалімдермен өзара әрекеттесуі арқылы кәсіби біліктілігі артты.

Қорытындылай келе, француз жазушысы Франсуа Рабленің сөзімен аяқтағым келеді: «Оқушыны толтырылатын ыдыс ретінде емес, жандыратын шырақ ретінде көруі тиіс». Оқушыларды қызықтыру, жандыруға нәтижеге келдім деп ойлаймын, ІІІ тоқсанның қорытындысы бойынша білім сапасы 98%-ды құраса, І тоқсанмен салыстырғанда 36%-ға артып, пәнге деген қызығушылығы артты.

Қазақ тілі мен әдебиеті пәнінің мұғалімі Сәден Гүлмира Жұмағиқызы